《和庭橘》
宋代·韦骧

常思洞庭橘，美实冠南方。雪蘤千林谢，金衣万顷黄。

辉光依泽国，彷佛在仙乡。沈咏滋迎露，韦诗寄待霜。

远邦方渴想，邻圃得清香。未用矜封户，何如助釂觞。

分甘音尚阻，抽思韵空长。岂必三吴渚，宁烦一苇航。

支筇即可到，反掌便堪尝。慰我东南梦，殷勤送斐章。

作者简介：公元一〇三三年至一一一〇五年，字子骏，钱塘人。生于宋仁宗明道二年，卒于徽宗崇宁四年，年七十三岁。工诗文。皇祐五年（公元一0五三年）进士，除知袁州萍乡系。历福建转连判官，主客郎中。出为变路提刑。建中靖国初，（公元一一〇一年）除知明州丐宫祠，以左朝议大夫提举洞霄宫，卒。骧著有文集十八卷，赋二十卷，均《宋史艺文志》并传于世。